EkBass/fiwiki-20250220-pages-articles huggingface dataset:
Afganistan (televisiosarja)

Afganistan on dokumentaarinen televisiosarja. Sen ensimmäinen jakso esitettiin Subilla 8. huhtikuuta 2011. Ohjelma seuraa Afganistanin Mazar-i-Sharifissa työskentelevien suomalaisten rauhanturvaajien rauhanturvaoperaatiota sekä koulutusprosessia. == Aiheesta muualla == * Sub (Wayback-arkisto 25.2.2011) *Funny Films (Wayback-arkisto 14.4.2014) Luokka:2010-luvun suomalaiset dokumenttiohjelmat Luokka:Rauhanturvaaminen
Hyundai i20

Hyundai i20 on Hyundain vuodesta 2008 lähtien valmistama pieni henkilöautomalli, joka korvasi Hyundai Getzin. Se sijoittuu mallistossa pienemmän i10:n ja suuremman i30:n väliin. == Hyundai i20 PB (2008–2014) == Ensimmäisen sukupolven i20 esiteltiin Pariisin autonäyttelyssä syksyllä 2008. Korimalleina ovat kolmi- ja viisioviset hatchbackit. Vuoden 2009 Euro NCAP -kolaritestistä i20 sai tulokseksi täydet viisi tähteä. Malli sai vuonna 2012 uudet ajovalot, puskurin ja etusäleikön. Uutena dieselmoottorina oli 1,1 CRDi (75 hv), joka korvasi aiemman 1,4-litraisen. == Hyundai i20 GB (2014–2020) == Toisen sukupolven i20 esiteltiin Pariisin autonäyttelyssä syksyllä 2014. Se on edeltäjäänsä 40 millimetriä pidempi kokonaispituudeltaan ja 45 millimetriä akseliväliltään, mutta 16 millimetriä aiempaa matalampi. Kolmiovista korimallia markkinoidaan coupéna. Frankfurtin autonäyttelyssä syksyllä 2015 esiteltiin lisäksi maastohenkisempi i20 Active. Vuoden 2015 Euro NCAP -kolaritestistä i20 sai tulokseksi täydet viisi tähteä. Vuonna 2018 tehdyt pienet uudistukset kohdistuivat etusäleikköön ja etupuskurin alaosaan. Suuremmat muutokset tehtiin takaosassa, jossa rekisterikilpi siirtyi alhaalta puskurista takaluukun kanteen valoumpioiden väliin. Uutuutena oli seitsenportainen kaksoiskytkinvaihteisto. == Hyundai i20 BC3 (2020–) == Kolmannen sukupolven i20 oli tarkoitus esitellä Geneven autonäyttelyssä maaliskuussa 2020, mutta tapahtuma peruttiin koronavirusepidemian vuoksi. Helmikuussa 2024 kerrottiin, että i30 N ja i20 N -mallit lopetetaan Euroopan markkinoilla. Mallit jatkavat Australian markkinoilla. Hyundain aikomuksena on korvata bensiinikäyttöiset mallit Hyundai N -sähköautoilla. == Lähteet == == Aiheesta muualla == i20 Luokka:B-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Jaakko Valo

Jaakko Valo (s. 2. huhtikuuta 1954 Kaustinen) on suomalainen kuvataiteilija, joka tunnetaan erityisesti Jyväskylään tekemistään seinä- ja tunnelimaalauksista. Valo opiskeli Lahden taidekoulussa 1972–1976, ja hän kuuluu Dimensio-taiteilijaryhmään. Valolle myönnettiin taiteilijaeläke vuonna 2015. ==Julkisia teoksia== ===Ulkoseinämaalauksia=== * Viides vuodenaika 1985, seinämaalaus Haperontie 2-4 Jyväskylä * Yhteys 1986, Ruusupuisto, maalaus sillan alla; Seminaarinkatu 18 JyväskyläCV, Jaakko Valon verkkosivut * Seinämaalaus 1987, Kauppakatu 5 Jyväskylä * Seinämaalaus 1988, Torikeskus Yliopistonkatu 36 Jyväskylä * Seinämaalaus 1989, Metsäkatu 22 Jyväskylä * Seinämaalaus 1991, Kauppakatu 11 Jyväskylä * Seinämaalaus 1991, Yliopistonkatu 10 Jyväskylä * Seinämaalaus 1994, Kilpisenkatu 4 Jyväskylä * Seinäaate 2021, Kulmakartanon Kauppakadun puoleinen päätyseinä, Kauppakatu 2 JyväskyläJaakko Valon 90-luvulla suunnittelema seinämaalaus valmistui Jyväskylässä Julkinentaide 3.8.2021 ===Seinämaalauksia sisätiloissa=== * '13', 1984, Vehniän työväentalo Laukaa * Ajantieto 1985, Kaustisen musiikkilukio Kaustinen * Kesä 1986, Kaustisen kunnan valtuustosali Kaustinen * 'Isä 60, Suomi 70', 1987 Kaustisen kirjasto Kaustinen * Seinämaalaus 1988, Keski-Suomen Keskussairaalan aula Jyväskylä * Taivaan vahvuus 1988, pääterveysasema Vaasa * Seinämaalaus 1989, Kaustisen koulukeskus Kaustinen ===Julkisia veistoksia=== * Weimar-Chicago 1991, moniosainen valkobetoniveistos, Mattilanniemen puisto JyväskyläJulkiset taideteokset Jyväskylässä, Weimar-Chicago * Tunnustus 2000, maalattu vesileikattu teräs, Kotikeskus-liikekeskuksen piha-alue, Sammontie 1 PalokkaJulkiset taideteokset Jyväskylässä, Tunnustus * Lentoharjoitus 2017, riippuva moniosainen puuveistos ruokalatilassa, Jyväskylän Lyseon lukio, Harjun kampusHarjun kampuksen uusimmat taideteokset julkistetaan. Mediatiedote 17.1.2018 ===Kuvia julkisista teoksista=== Tiedosto:Jaakko Valo Ulkoseinämaalaus Viides vuodenaika 1985.JPG|Viides vuodenaika 1985, Jyväskylä Tiedosto:Jaakko Valo Yhteys 1986.JPG|Yhteys 1986, Jyväskylä Tiedosto:Jaakko Valo, Ulkoseinämaalaus Kauppakatu 5 1987.jpg|Kauppakatu 5, 1987, Jyväskylä Tiedosto:Jaakko Valo Torikeskus.jpg|Torikeskuksen ja pysäköintihallin käytävä, 1988, Jyväskylä Tiedosto:Jaakko Valo Ulkoseinämaalaus Yliopistokatu 10 1991.JPG|Yliopistokatu 10, 1991, Jyväskylä Tiedosto:Jaakko Valo Ulkoseinämaalaus Kauppakatu 11 1991.jpg|Kauppakatu 11, 1991, Jyväskylä Tiedosto:Jaakko Valo Ulkoseinämaalaus Metsäkatu 22 1989.JPG|Metsäkatu 22, 1989, Jyväskylä Tiedosto:Jaakko Valo Weimar Chicago 1991.jpg|Weimar-Chicago 1991, Jyväskylä Tiedosto:Jupet! by Jaakko Valo 2019 Kaustinen.JPG|Jupet!, 2019, Kaustinen. ==Kirjallisuutta== *Castrén Hannu & Valo Vesa Tapio, Jaakko Valo - Kuvanrakentajan manifesti, Minerva 2004 *Jyväskylän Taiteilijaseura JUHLATUULELLA, Kustannus Aarni 2017 ==Lähteet== == Aiheesta muualla == * Jaakko Valon verkkosivut Luokka:Suomalaiset taidemaalarit Luokka:Vuonna 1954 syntyneet Luokka:Elävät henkilöt Luokka:Suomalaiset kuvanveistäjät
Suuri kertomus

Suuri kertomus () eli metanarratiivi on ranskalaisen Jean-François Lyotardin luoma käsite, joka hänen mukaansa tarkoittaa vallalla oleva kertomusta todellisuudesta. Esimerkkeinä hän esittää sellaiset aatteet kuin valistus tai kristinusko. Lyotardin mukaan postmodernina aikana niihin suhtaudutaan epäillen, sillä käsitys todellisuudesta on hajanainen.Pluckrose & Lindsay, 2020, s. 35Salla Maaria Laaksonen, Organisaatiomaineen tarinat sosiaalisen median keskusteluissa, pro gradu, Helsingin yliopisto 2008, viitattu 7.3.2011 Suurten kertomusten ohessa on mikrokertomuksia, joista suuri kertomus muodostuu. Mikrokertomus-käsitteen on luonut David Boje. == Katso myös == * Cynical Theories * Postmoderni filosofia == Lähteet == * ===Viitteet=== Luokka:Kriittinen teoria
Kimmo Schroderus

Kimmo Petri Schroderus (s. 1970 Jyväskylä) on suomalainen kuvanveistäjä. Hän asuu ja työskentelee Salossa. Kimmo Schroderukselle myönnettiin Ars Fennica -palkinto vuonna 2004. Palkintoon liittyvät näyttelyt olivat esillä Hämeenlinnassa, Kouvolassa ja Joensuussa. == Julkisia teoksia == * Kuru (2001–2006), Helsingin kaupungin taidemuseo, Itäkeskuksen Tallinnanaukio * Vello (2004), Kotkan veistospromenadi * Mitä helvettiä (2005), Grupo Santander, Madrid * Hyöky (2006), Jyväskylän yliopisto, Ylistönrinne * Foni (2007), Kauniainen * Risteys (2011), Helsingin kaupungin taidemuseo, Finlandia-talo * Alamökki (2018), YlöjärviEppu Normaali -veistos paljastettiin Ylöjärvellä. Yle uutiset 29.8.2018 == Kuvia julkista teoksista == Tiedosto:Vello 1.jpg|Vello, 2004, Kotka. Tiedosto:Kimmo Schroderus Kuru 2006.jpg|Kuru, 2006, Helsinki. Tiedosto:Kimmo Schroderus Hyöky 2006.jpg|Hyöky, 2006, Jyväskylä. Tiedosto:Foni by Kimmo Schroderus.JPG|Foni, 2007, Kauniainen. Tiedosto:Kimmo Schroderus Nelijalkaiset 2 2017.JPG|Nelijalkaiset #2, 2017, Porvoo. Tiedosto:Kimmo Schroderus Alamokki 2018.JPG|Alamökki, 2018, Ylöjärvi. Tiedosto:Kimmo Schroderus Megafauna 2019.jpg|Megafauna, 2019, Salo. == Lähteet == == Aiheesta muualla == * Kimmo Schroderuksen kotisivut. * Kimmo Schroderuksen teokset Kiasman kokoelmissa. Luokka:Suomalaiset kuvanveistäjät Luokka:Vuonna 1970 syntyneet Luokka:Elävät henkilöt
Deathchain / Deathbound

Deathchain / Deathbound on kahden suomalaisen death metal -yhtyeen Deathchainin ja Deathboundin split-albumi, joka on julkaistu vuonna 2005. ==Kappaleet== Deathchain #Morbid Mayhem #Unleash The Fury Deathbound # * Soulburn #Dead and Gone ==Aiheesta muualla== * * Luokka:Deathchainin albumit Luokka:Deathboundin albumit Luokka:Vuoden 2005 split-albumit
Kukoistuksen käsikirjoitus

Kukoistuksen käsikirjoitus on Pekka Himasen kirjana ilmestynyt selvitys siitä, miten Suomen henkinen kulttuuri saataisiin kukoistamaan 2010-luvulla. == Lähteet == == Aiheesta muualla == * Virpi Salmi: Paskanpuhuminen 2.0 . Helsingin sanomat 16.3.2010. * Putte Wilhelmsson: Päättäjillä homma hallussa, filosofi hukassa? Turun sanomat 23.4.2010. Luokka:Kirjat yhteiskunnasta Luokka:Suomalaiset tietokirjat Luokka:Vuoden 2010 kirjat
Death Gods

__NOTOC__ Death Gods on Deathchainin viides studioalbumi, joka on julkaistu vuonna 2010. Albumi nousi Suomen virallisen listan sijalle 19. == Kappaleet == # # # # # # # # # == Kokoonpano == * K.J. Khaos – laulu * Cult – kitara * Corpse – kitara * Kuolio – basso * Kassara – rummut * C. Void – taustalaulu, musiikkiohjelmointi \+ * Kosti Orbinski – soolokitara === Tuotanto === * Jari Cuomainen – äänittäjä * Tore Stjerna – miksaaja, masteroija * Ritual – grafiikka == Arvostelut == * Imperiumi.net: 8+/10Imperiumi.net: Levyarvio * Miasma: Miasma: Levyarvio * Soundi: Soundi: Levyarvio * V2.fi: V2.fi: Levyarvio == Lähteet == == Aiheesta muualla == * * Luokka:Deathchainin albumit Luokka:Vuoden 2010 albumit
Hasta mañana (kappale)

Hasta mañana on ruotsalaisen ABBA-yhtyeen kappale sen toiselta albumilta Waterloo (1974). Laulun ovat kirjoittaneet Benny Andersson, Stig Anderson ja Björn Ulvaeus.ABBA: Waterloo-albumin CD-version kansilehti, kirjoittanut Carl Magnus Palm (Polar 549 951-2) Suomeksi kappale tunnetaan parhaiten Kisu Jernströmin levyttämänä ja Monica Aspelundin kääntämänä. Saman suomennoksen ovat levyttäneet myös Aspelund itse, Rolf Bergström, Hanne, Piritta Perälä, Super Singers ja Jaana Lammi. == Lähteet == Luokka:Abban kappaleet Luokka:Vuoden 1974 kappaleet Luokka:Suomalaiset käännöskappaleet
Non Compos Mentis

Non Compos Mentis on suomalaisen death metal -yhtye Deathboundin neljäs studioalbumi, joka on julkaistu vuonna 2010. == Kappaleet == # # # # # # # # # # # # # # == Arvostelut == * Imperiumi.net: Imperiumi.net: Levyarvio * Lammaszine: erittäin positiivinenLammaszine: Levyarvio == Lähteet == == Aiheesta muualla == * * Luokka:Deathboundin albumit Luokka:Vuoden 2010 albumit
Kenkien viskaaminen

”Kenkien viskaaminen” (, ”shoefiti”) on kulttuurista riippuva tapa, jossa esineitä tai ihmisiä heitetään kengillä, tai kengät nostetaan roikkumaan korkealle heittämällä. == Kulttuurinäkökulma == Joissakin kulttuureissa kenkien viskaaminen merkitsee siirtymäriittiä uuteen elämänvaiheeseen. Häissä avioparia on heitetty kengillä, koska sen on katsottu tuovan onnea avioliittoa varten. Armeijassa tapa voi merkitä peruskoulutuksen tai asepalveluksen päättymistä. Kenkien viskaaminen voi merkitä myös kiusaamista tai pilantekoa, kun kiusaaja tai pilantekijä heittää ne korkeuteen, mistä kenkien omistaja ei löydä niitä tai tämä ei voi hakea niitä takaisin. Lähi-idän maissa kengän heittämisessä korostuu vahingontuottamisen lisäksi kohteen solvaaminen likaisella kengänpohjalla. == Leikit ja pelit == Leikeissä kenkää voi käyttää heittolajeissa pelivälineenä. Saappaanheitossa kilpaillaan siitä, kuka heittää saappaan pisimmälle. Kenkiä viskataan myös videopeleissä kuten Half Dead and Half Dead 2, joissa pelaaja selvittää sen avulla pelissä esiintyvät huoneiden mahdolliset ansoitukset. ==Koristeena== Yhdysvalloista peräisin olevan nuorison tavan mukaan nauhoistaan yhteen sidottu kenkäpari heitetään roikkumaan yleensä joko sähkölangalle tai puuhun. Viskaamisen tarkoituksena on tällöin koristella ympäristöä. Yhteen sidottujen ja korkealle paikalle viskattujen kenkien tarkoituksena on ollut myös jengialueen merkitseminen tai vainajan muistaminen. Los Angelesissa kaupunki on pyrkinyt poistamaan näitä usein huumekauppaa ja väkivaltaa tarkoittavia jengimerkintöjä. ==Katso myös== * Saappaanheitto ==Lähteet== ==Aiheesta muualla== Luokka:Kengät Luokka:Jätteet Luokka:Kansanperinne
Sielusta sieluun

Sielusta sieluun () on K. W. Jeterin vuonna 1983 ilmestynyt kauhuromaani. Suomennos ilmestyi vuonna 1989. == Vastaanotto == Tähtivaeltaja-lehden arvostelija sanoi lukeneensa kirjan loppun lähinnä velvollisuudentunnosta. Kirjan alku on lähinnä tylsä. Välillä kirjassa tulee eteen tunnelmallisuutta ja joitakin väkivaltaisia kohtauksia, mutta ne menevät ohi vaikuttamatta sen enempää. Liiallisen pituuden vuoksi kirjan tapahtumat etenevät hitaasti. Myös loppu on turhan onnellinen. S. Albert Kivinen arvosteli suomennoksen Helsingin Sanomissa. Kivisen mielestä kunnon kauhukertomus ei ole kauheuksilla mässäilyä vaan mahdollisuuksien väläyttelyä. Edgar Allan Poe ja H. P. Lovecraft eivät mässäilleet julmuuksilla ja väkivaltakuvauksilla. == Lähteet == == Aiheesta muualla == * Marko Mahnala: Sielusta sieluun. Aikakone 4/1989. Luokka:Yhdysvaltalaiset tieteisromaanit Luokka:Vuoden 1983 kirjat
Mustafa Tettey Addy

Mustafa Tettey Addy (s. 1942, Avernor, Accra, Ghana) on ghanalainen muusikko ja etnomusikologi. Addy kuuluu Ghanan ga-kansaan, ja on vakaumuksellinen muslimi. Addyn perustama The Obonu Drummers -ryhmä esittää ja on levyttänyt lukuisia Addyn säveltämiä rytmiteoksia, jotka pohjaavat ga-kansan rytmeihin ja kuninkaalliseen obonu-rummuttamiseen. ==Lähteet== * Luokka:Ghanalaiset muusikot Luokka:Elävät henkilöt Luokka:Vuonna 1942 syntyneet
Ikililou Dhoinine

Ikililou Dhoinine (s. 14. elokuuta 1962) on komorilainen poliitikko ja Komorien tasavallan presidentti vuosina 2011–2016. Dhoinine voitti joulukuussa 2010 pidetyt presidentinvaalit. Hän sai ensimmäisellä kierroksella 28,19 % äänistä ja kilpaili presidentinvaalien viimeisellä kierroksella Mohamed Said Fazulia ja Abdou Djabiria vastaan. Hän voitti lopulta 61,12 %:n ääniosuudella. Ikililou Dhoinine otti virallisesti vallan 26. toukokuussa 2011CIA World Fact Book .. Dhoinine kuului maan valtapuolueeseen ja häntä tuki vallassa ollut presidentti Ahmed Abdallah Mohamed Sambi. Aiemmin Dhoinine toimi valtionvarainministeriön varapresidenttinä toimialueenaan budjetti- ja naisten yrittäjyysasiat. Hän toimi maaliskuun 26.–31. välisenä aikana 2008 Komoreihin kuuluvan Anjouan saaren väliaikaisena presidenttinä. == Lähteet == * http://news.bbc.co.uk/2/hi/africa/country_profiles/1070770.stm * http://www.bbc.co.uk/news/world-africa-12089809 ===Viitteet=== Luokka:Komorien presidentit Luokka:Vuonna 1962 syntyneet Luokka:Elävät henkilöt
Syö paskaa

Syö paskaa on suomalaisen punk-yhtye Shitter Limitedin EP-levy, joka on julkaistu vuonna 1992.http://shitterlimited.com/?pg=2 Levyn kannessa oli kuva McDonald’sin maskotista, Ronald McDonaldista, jonka seurauksena McDonald’s-hampurilaisketju uhkasi yhtyettä oikeustoimilla ja levy vedettiin pois markkinoilta. ==Kappaleet== A-puoli #Mc donalds #Jumala on läski homo #Pieni maa B-puoli #Voimat vähissä #Kyrvällä on asiaa #SMP == Lähteet == Luokka:Vuoden 1992 EP:t Luokka:Suomalaiset hardcore punk -albumit
Kulttuuripolitiikka

Kulttuuripolitiikka on yhteiskuntapolitiikan osa-alue, jonka tehtävänä on edistää koulutusta sekä taata tieteen ja taiteen toimintaedellytykset. Valtion tasolla virallinen kulttuuripolitiikka pyrkii yleensä ohjaamaan sivistyselämää ja vahvistamaan kansallista identiteettiä. Kulttuuripolitiikka jakautuu koulutuspolitiikkaan, tiedepolitiikkaan, taidepolitiikkaan ja viestintäpolitiikkaan. Suomen opetus- ja kulttuuriministeriön mukaan kulttuuripolitiikan tavoitteina on edistää taidetta ja kulttuuria, luovaa toimintaa ja taloutta, kulttuurista moninaisuutta, kulttuurin ja tiedon saatavuutta ja saavutettavuutta, sekä vaalia kulttuuriperintöä. Tavoitteisiin pyritään erilaisten hankkeiden, ohjelmien, ohjauksen ja rahoituksen kautta. == Oppiaine == Kulttuuripolitiikka on myös yhteiskuntatieteisiin lukeutuva monitieteinen oppiaine yliopistossa. Oppiaine perustuu humanistiseen ja yhteiskuntatieteelliseen, kulttuuriperinnön ja taiteen hallinnon sekä organisoinnin tutkimukseen. Tieteenalalla tarkastellaan myös muita kulttuuriin liittyviä aiheita, kuten kulttuuri-identiteettiin tai esimerkiksi luovaan työhön ja talouteen liittyviä kysymyksiä. == Lähteet == == Kirjallisuutta == * *
Naurishauta

Naurishauta oli entisajan Suomessa kuopassa kypsennettyjen nauriiden haudutuspaikka ja hautanauris siten valmistetun ruokalajin nimi. Suuret naurismäärät haudutettiin nauriskuopassa ja pienempiä eriä nuotiossa, uunissa, padassa tai puupöntössä eli puntussa. Hautanauriita varten kaivetun kuopan reunalla poltettiin nuotiota nyrkinkokoisten kivien kuumentamiseksi. Maasta nostettujen nauriiden naatit listittiin ja niitä ladottiin kerros kuoppaan. Nauriiden päälle nosteltiin kuumia kiviä ja niiden päälle uusi kerros nauriita. Kuopan täytyttyä se tavallisesti peitettiin nauriiden naateilla ja päälle saatettiin kaataa vielä kuumaa vettä.Hannu Ahokas: Nauriskuoppa, naurishaudan pano, jäkälän pano, pantio ja AIV: suomalaisen kansanperinteen kehityssarjoja A. I. Virtasen rehunsäilöntämenetelmän takana. Teoksessa Tuukka Talvio (toimittanut): Suomen museo 2002, Suomen muinaismuistoyhdistys 2002, ISBN 951-9057-47-1, ISSN 0355-1806, sivut 97–99. Joillakin paikkakunnilla oli tapana vuorata kuoppa kivillä ja polttaa nuotiota kuopassa. Toisaalla pantiin kuumennetut kivet kuopan pohjalle ja on tietoja peitetyn haudan päällä poltetusta nuotiosta. Nauriita haudutettiin vähintään puoli vuorokautta, mutta yleisemmin yli kaksi vuorokautta. Punttunauriit valmistettiin vastaavalla tavalla kuumia kiviä ja nauriita vuorotellen puupönttöön latomalla. Yleensä myös ne peitettiin naattikerroksella. Nauriit kypsyivät naurishaudassa hyvin säilyviksi maitohappokäymisen avulla, jolloin nauriita saatettiin säilyttää talven yli naurishaudassa ja hakea sieltä vähitellen tarpeen mukaan. Maitohappokäymiseen perustuu myös myöhempi suomalaiskeksintö AIV-rehu. Talvisäilytykseen saatettiin kaivaa myös tukipuin vahvistettu pitkänomainen nauriskuoppa, eräänlainen maakellari, jossa nauriit säilyivät oljilla, havuilla tai tuohella peitettyinä. Perunan käytön yleistyminen syrjäytti hautanauriit, mutta vielä 1800-luvun lopulla niitä tarjoiltiin pärekoreista pitojen yhteydessä. ==Lähteet== == Aiheesta muualla == * Naurishauta vanhan kansan maamiehen tärkeimpiä toimituksia, Suomen Kuvalehti, 11.12.1926, nro 50, s. 18 Kansalliskirjaston digitaaliset aineistot Luokka:Kotitalous
Nauriskuoppa

Nauriskuoppa oli katettu maahan kaivettu kuoppa nauriiden talvisäilytystä varten. Suomessa naurismaan läheisyydessä sijainneen kuopan koko vaihteli siten, että pituutta oli tavallisesti yli kaksi metriä ja syvyys noin 0,7–1,2 metriä. Maaperän tuli olla vettä läpäisevää ja kuoppa kaivettiin usein rinteeseen tai harjun huipulle. Maasta nostettujen nauriiden naatit listittiin ja tuoreet nauriit ladottiin kuoppiin, jotka peitettiin tukipuiden varaan asetetuilla havuilla, oljilla ja maalla sekä joskus myös tuohilla. Katetta saatettiin lisätä useassa erässä syyspakkasten alkaessa ja lumipeitettä odotellessa.Hannu Ahokas: Nauriskuoppa, naurishaudan pano, jäkälän pano, pantio ja AIV: suomalaisen kansanperinteen kehityssarjoja A. I. Virtasen rehunsäilöntämenetelmän takana. Teoksessa Tuukka Talvio (toimittanut): Suomen museo 2002, Suomen muinaismuistoyhdistys 2002, ISBN 951-9057-47-1, ISSN 0355-1806, sivut 97–99. Nauriskuoppia on oletettavasti ollut yhtä kauan kuin nauriita on viljelty. Epävarman ajoituksen nauriinviljelyn harjoittamiselle Pohjolassa antaa tutkimusmatkailija Pytheas. Perimätieto ajoittuu noin vuoteen 322 eaa. Pytheaksen on päätelty ulottaneen retkensä jatkuvavaloisen kesän seudulle Thuleen. Pytheas kertoi ihmisten viljelleen siellä juuria ravinnokseen. Myös seuraavan vuoden siementuotantoon varatut istukkaat ladottiin nauriskuoppiin. Näihin nauriisiin jätettiin listittäessä tavallista pidempi kanta. Siemenistukkaat valittiin koon, muodon ja värin perusteella. Valinta oli varhaisinta kasvien jalostamista Suomessa. Useimmiten viljelijät tuottivat käyttämänsä siemenet itse, mutta rahaa saadakseen jotkut nauriinviljelijät erikoistuivat siementuotantoon. 1900-luvun alusta on säilynyt tietoja, että lapset kasvattivat siemeniä ja myivät niitä muun muassa torilla. Perunan käytön yleistyminen syrjäytti nauriinviljelyn ja nauriskuopat. ==Katso myös== * Naurishauta ==Lähteet== Luokka:Kasvintuotanto Luokka:Maatalouden historia
Minute to Win It

Minute to Win It on yhdysvaltalainen prime time -aikaan NBC-televisiokanavalla esitettävä game show, jota juontaa Guy Fieri. Ohjelmassa kilpailijat ottavat osaa 60 sekuntia kestäviin haasteisiin, joissa käytetään joka kodista löytyviä taloustarvikkeita. Sarjan ensimmäinen jakso esitettiin 14. maaliskuuta 2010. Suomessa sarjasta on tehty oma versio ja se kulkee nimellä Minuuttipeliä. MTV3 on esittänyt sekä suomalaista että alkuperäistä versiota. ==Kansainväliset versiot== Maa Nimi Juontaja Verkko Pääpalkinto Ensimmäinen esitys Minute to win it Gordon Heuckeroth RTL 4 €100,000 8. tammikuuta 2011 Minute to win It - Official Site Yahoo!7 TV. Yahoo!7 TV. Retrieved 21 November 2010. Minute to Win It Darren McMullen Seven Network A$1,000,000 22. kestäkuuta 2010 Binnen De Minuut - vtm Binnen De Minuut Staff Coppens vtm €100,000 8. tammikuuta 2011 SBT - Programa Silvio Santos. Yahoo!7 TV. Retrieved 21 November 2010. Nada Além de um Minuto Silvio Santos SBT R$1.000.000 17. huhtikuuta 2010 Minuto Para Ganar Mauricio Astorga Teletica ₡25,000,000.00 2011 India AXN. Retrieved 21 November 2010. India's Minute to Win It Gaurav Kapoor AXN 10,000,000 Intian rupiaa 12. tammikuuta 2011 Minute to Win It Indonesia Andhika Pratama MNCTV Rp.100,000,000 17. heinäkuu 2017 Champion of israel in Minute Ido Rosenberg chanel 2 1,000,000 Uusi Israelin sekeli 7 augost 2011 CaracolTV. Sistema Brasileiro de Televisão. Retrieved 21 November 2010. Un minuto para ganar Silvestre Dangond Canal Caracol CO$300.000.000 1. marraskuuta 2010 Anda Ada 60 Sat. Astro. Retrieved 24 November 2010. Anda Ada 60 Saat Ahmad Nabil *Astro Warna - Uudet jaksot *Astro Ria - Uusinnat RM500,000 25. joulukuuta 2010 America Televisión Minuto para ganar Johanna San Miguel América Televisión S/.100,000 15. tammikuuta 2011 Câștigi în 60 de secunde Dan Negru Antena 1 50,000Lei Helmikuu 2011 Minuten Peter Settman SVT 250,000kr 26. joulukuuta 2010 Die perfekte Minute mit Ulla Kock am Brink. Sat1. Retrieved 21 November 2010. Die perfekte Minute Ulla Kock am Brink Sat.1 €250,000 30. huhtikuuta 2010 Facebook. Facebook. Retrieved 23, December, 2010. Minuta do zmage Bojan Emersic POP TV €100,000 18. maaliskuuta 2011 MTV3 - Minuuttipeliä Minuuttipeliä Marko Keränen MTV3 € 30,000 21. maaliskuuta 2011 Minuto para ganar Álvaro Navia Teledoce UY$250,000 5. syyskuuta 2010 Minute to Win It Guy Fieri NBC US$1,000,000 14. maaliskuuta 2010 == Lähteet == Luokka:Viihdeohjelmat Luokka:Yhdysvaltalaiset televisio-ohjelmat Luokka:2010-luvun televisiosarjat Luokka:NBC:n televisio-ohjelmat
Öregrund

Öregrund on taajama ja entinen kaupunki Östhammarin kunnassa, Roslagenin saaristossa, Uplannissa Keski-Ruotsissa Ahvenanrauman tuntumassa. Kaupungissa on hieman alle 1 600 asukasta, ja se on siten yksi Ruotsin pienimmistä entisistä kaupungeista. Kaupunki perustettiin vuonna 1491 neljän Östhammarin kaupungin asukkaan aloitteesta. Turun piispa Arvid Kurki seurueineen hukkui vuonna 1522 Öregrundin edustalla pakomatkallaan Suomesta. Kuva:Öregrund_vapen.svg|Öregrundin kaupungin vaakuna. ==Väestönkehitys== ==Lähteet== ==Aiheesta muualla== Luokka:Ruotsin taajamat Luokka:Ruotsin kaupungit Luokka:Östhammarin kunta
Gimo

Gimo on 2 688 asukkaan taajama Östhammarin kunnassa Uppsalan läänissä noin 50 kilometriä Uppsalasta itään. Gimo on vanha teollisuuspaikkakunta, jossa nykyään toimii raskasmetalliyritys Sandvik Coromant. Gimon asukkaista noin 700 työskentelee Sandvik Coromantissa, jolla on työntekijöitä yhteensä noin 1 700\. Kruunun perustama rautaruukki toimi Gimossa vuosina 1615–1945. Gimon herraskartano toimii hotelli- ja konferenssikeskuksena. ==Väestönkehitys== ==Lähteet== ==Aiheesta muualla== *Gimo framtidsråd Luokka:Östhammarin kunta Luokka:Ruotsin taajamat
Femke van Velzen

Femke van Velzen on hollantilainen dokumenttielokuvien ohjaaja ja tuottaja. Hänellä on yhdessä sisarensa Ilse van Velzenin kanssa Ifproductions-niminen tuotantoyhtiö. Van Velzenien pyrkimyksenä on paljastaa kehittyvissä maissa tapahtuvia epäoikeudenmukaisuuksia. Heidän dokumenttielokuvansa Weapon of War on osa Yleisradion Dokumenttiprojektin kolmasulottuvuus.fi-ohjelmistoa. == Aiheesta muualla == *Weapon of War -elokuvan sivut *Ifproductions Luokka:Alankomaalaiset elokuvaohjaajat Luokka:Dokumenttiohjaajat
Ilse van Velzen

Ilse van Velzen (s. 11. lokakuuta 1980 Delft) on hollantilainen dokumenttielokuvien ohjaaja ja tuottaja. Hänellä on yhdessä sisarensa Femke van Velzenin kanssa Ifproductions-niminen tuotantoyhtiö. Van Velzenien pyrkimyksenä on paljastaa kehittyvissä maissa tapahtuvia epäoikeudenmukaisuuksia. Heidän dokumenttielokuvansa Weapon of War on osa Yleisradion Dokumenttiprojektin kolmasulottuvuus.fi-ohjelmistoa. == Aiheesta muualla == *Weapon of War -elokuvan sivut *Ifproductions Luokka:Alankomaalaiset elokuvaohjaajat Luokka:Dokumenttiohjaajat Luokka:Vuonna 1980 syntyneet Luokka:Elävät henkilöt
Österbybruk

Österbybruk (myös Österby bruk) on noin 2 200 asukkaan taajama Östhammarin kunnassa, Uppsalan läänissä Ruotsissa. Paikkakunta tunnetaan ainutlaatuisen hyvin säilyneestä vallonimellotukseen käytetystä ahjosta. ==Väestönkehitys== ==Lähteet== ==Aiheesta muualla== Luokka:Ruotsin taajamat Luokka:Östhammarin kunta
Kiimingin vanha radiomasto

Kiimingin vanha radiomasto sijaitsi Kiimingin kirkonkylän eteläpuolella valtatien 20 läheisyydessä. Masto kaadettiin 22. syyskuuta 1994, kun nykyinen masto valmistui. Maston korkeus oli 323 metriä. Masto korvattiin uudella, sillä vanhan kunnostus olisi ollut kallis ja sijainniltaan huono ratkaisu. Masto kaadettiin heikentämällä ensin harusankkureiden tukilevyjä ja lopuksi räjäyttämällä ne.Kiimingin radiomaston räjäytys. Ylen Elävä Arkisto. == Katso myös == * Oulun radio- ja televisioasema == Lähteet == Luokka:Kiimingin rakennukset ja rakennelmat Luokka:Suomen radiomastot Luokka:Suomen entiset rakennukset ja rakennelmat
Österby

Österby on useiden paikkakuntien nimi tai nimen osa: ==Suomessa== * Österby, kylä Karjaalla Raaseporissa * Österby, osa Vahterpään kylää Karkkilassa * Österby, kylä Kirkkonummella * Österby, kylä Oravaisten kunnassa Pohjanmaalla * Österby, Paraisten kaupunginosa * Österby, kylä Tammisaaressa Raaseporissa * Österby, Porvoossa ==Ruotsissa== * Österby bruk tai Österbybruk, taajama Östhammarin kunnassa * Åland-Österby, kylä Uplannissa * Österby, kylä Hedemoran kunnassa * Österby, kaupunginosa Visbyssä Gotlannissa * Österby, taajama Sigtunan kunnassa * Österby, pientaajama Kungsörin kunnassa ==Virossa== *Österby, kylä Noarootsin kunnassa (vironruotsalaisittain lausutaan eistorbi)
Imperfect Remixes

Imperfect Remixes on Serj Tankianin tekemä EP, joka sisältää kolme Imperfect Harmonies -levyllä alun perin olevaa laulua uudelleen tehtyinä. EP julkaistiin digitaalisessa formaatissa 1. maaliskuuta 2011. Lisäksi sillä kuullaan alun perin Imperfect Harmoniesin bonuskappaleena ollut Goddamn Trigger. == Kappaleet == == Aiheesta muualla == * Imperfect Remixes discogs.com -sivustolla Luokka:Vuoden 2011 EP:t Luokka:Vuoden 2011 remix-albumit Luokka:Serj Tankianin albumit
Västerfärnebon kirkko

Västerfärnebon kirkko () on kirkkorakennus Västerfärnebon kylässä Salan kunnassa Keski-Ruotsissa. Västerfärnebon kirkko on suurempi Västerfärnebon- Fläckebon seurakunnan kahdesta kirkosta. Se on seurakunnan pääkirkko, jossa vietetään jumalanpalvelusta joka sunnuntai kello 10. Kirkon vanhimmat osat ovat peräisin 1300-luvulta. Senaikainen kirkko oli yksinkertainen, suorakaiteen muotoinen rakennus. Kirkkoa on muunneltu 1400- ja 1700-luvuilla; jälkimmäisessä muutoksessa kirkosta tehtiin ristikirkko, ja torni sijoitettiin rakennuksen keskiosaan. Kalkkikivinen kastemalja on 1200-luvulta. Alttarikaappi valmistettiin Antwerpenissä noin vuonna 1500; sen keskiosassa on noin 50 tammeen kaiverrettua hahmoa. Vanhin saarnastuoli valmistettiin 1630-luvulla, nykyinen on peräisin vuodelta 1825. Nykyiset urut valmistuivat 1891 ja uudistettiin 1934. Vanhin kattokruunu on vuodelta 1689 ja sijaitsee kuorissa. == Katso myös == * Fläckebon kirkko == Lähteet == * == Aiheesta muualla == * Västmanlands kommuner och landsting Luokka:Salan kunnan kirkot Luokka:Ruotsin kivikirkot Luokka:Kirkot Västeråsin hiippakunnassa
Medgar Evers

Medgar Wiley Evers (2. heinäkuuta 1925 Decatur, Mississippi, Yhdysvallat – 12. kesäkuuta 1963 Jackson, Mississippi, Yhdysvallat) oli yhdysvaltalainen kansalaisoikeustaistelija ja NAACP:n organisaattori, jonka Ku Klux Klan murhasi 1963. ==Salamurha== Päivä presidentti John F. Kennedyn kansalaisoikeuksia käsitelleen televisiopuheen jälkeen 12. kesäkuuta 1963 autostaan kotinsa edustalla noussutta Medgar Eversiä ammuttiin M1917 Enfield -kiväärillä selkään. Hän kuoli paikallisessa sairaalassa noin 50 minuuttia myöhemmin. 23\. kesäkuuta 1964 lannoitemyyjä Byron De La Beckwith pidätettiin Eversin murhasta epäiltynä. Hänet kuitenkin vapautettiin, koska valamiehistö ei päässyt asiasta yksimielisyyteen. Kolmekymmentä vuotta myöhemmin murhatapaus avattiin uudelleen ja uusien todisteiden valossa De La Beckwith tuomittiin Eversin murhasta. Hän kuoli vankilassa 80 vuoden ikäisenä vuonna 2001. == Kunnianosoituksia == * Presidential Medal of Freedom (USA, 2024, postuumisti) == Lähteet == Luokka:Yhdysvaltalaiset ihmisoikeusaktivistit Luokka:Yhdysvaltalaiset henkirikosten uhrit Luokka:Vuonna 1925 syntyneet Luokka:Vuonna 1963 kuolleet
Svartådalen

Svartådalen (merkitsee suomeksi Mustajoenlaakso) on jokilaakso Salan kunnan alueella Västmanlandin läänissä Ruotsissa. Alue muodostuu laajoista niitty- ja suoalueista sekä järvistä. Jokilaakso on ikivanhaa kulttuurimaaseutua; alueella on useita keskiaikaisia kirkkoja ja viikinkiaikaisia riimukiviä. Kotiseutuyhdistykset ja luomutilat pitävät alueen perinteitä elävänä. Alueen kulttuuriperinteen vaalimiseksi ja matkailun edistämiseksi perustettiin vuonna 2002 yhteistyöjärjestö Svartådalens bygdeförening. ==Aiheesta muualla== * Svartådalenin kotisivut Luokka:Ruotsin laaksot Luokka:Salan kunta
New Yorkin provinssi

New Yorkin provinssi () oli Englannin kuningaskunnan ja myöhemmin Ison- Britannian kuningaskunnan kruununterritorio vuosina 1664–1775, ja se käsitti alkujaan nykyiset Yhdysvaltain New Yorkin, New Jerseyn, Delawaren ja Vermontin osavaltiot. Lisäksi siihen kuului sisämaan osia Connecticutista, Massachusettsista ja Mainesta sekä Pennsylvanian itäosa. Provinssijakoa kuitenkin järjestettiin pian uudelleen, ja New Yorkin provinssi vastasi lopulta pitkälti nykyistä New Yorkin osavaltiota. Provinssi muodostettiin vuonna 1664, kun Englannin kuningaskunta valtasi Uuden Amsterdamin Alankomaiden tasavallalta. Provinssi nimettiin Yorkin herttuan Jaakko II:sen mukaan. Provinssi oli osa keskisiirtokuntia, ja sitä hallittiin alkujaan suoraan Englannista. Paikallisista edustajista valittu New Yorkin provinssikongressi julisti itsensä alueen johtoon 22. toukokuuta 1775, ja aluetta kutsuttiin ensimmäisen kerran New Yorkin osavaltioksi 1776. New Yorkin osavaltion perustuslaki hyväksyttiin vuonna 1777. Vaikka britit saivatkin New Yorkin kaupungin haltuunsa vielä Yhdysvaltain vapaussodan aikana, he menettivät oikeutensa New Yorkiin lopullisesti Pariisin rauhassa 1783. Luokka:Kolmetoista siirtokuntaa Luokka:New Yorkin osavaltion historia
Eeden (romaani)

Eeden () on Stanisław Lemin vuonna 1959 ilmestynyt tieteisromaani. == Lähteet == == Aiheesta muualla == * Epinions.com. Luokka:Stanislaw Lem Luokka:Tieteisromaanit Luokka:Vuoden 1959 kirjat Luokka:Puolalaiset kirjat
Västerfärnebo

Västerfärnebo on taajama Salan kunnassa Västmanlandin läänissä samannimisessä historiallisessa maakunnassa Ruotsissa. Taajamassa oli 509 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Salan kunta
Vivamo

Vivamo on Kansan Raamattuseuran loma- ja kurssikeskus Lohjalla. Vivamossa järjestetään vuosittain kolmesta neljään rippileiriä, joihin osallistuu rippikouluikäisiä ympäri Suomea ja tiettyyn Suomen evankelisluterilaisen kirkon seurakuntaan sitoutumattomuudesta johtuen myös ulkomailla asuvia suomalaisia. Muihin tapahtumiin kuuluvat muun muassa lapsille järjestettävät leirit, erilaiset viikonlopputapahtumat eri ikäryhmille, erilaiset konferenssit ja koulutustilaisuudet, parisuhde- ja perheleirit, jokaviikkoinen messu sunnuntaisin ja kesäisin sekä pääsiäisen ja joulun aikaan musikaalipohjaiset Raamattukylän Raamatusta kertovat esitykset. Vivamossa toimii myös luontokasvatukseen erikoistunut Lastenkylä. Vivamossa toimii myös seniorien kouluttamiseen erikoistunut Vivamo-opisto. Vivamossa sijaitsee myös Pyhän Birgitan kivikappeli.Vivamo == Vivamon Raamattukylä == Vivamon Raamattukylä on Raamatun kertomusten esittämiseen erikoistunut teatteri Lohjalla, Kansan Raamattuseuran toimintakeskuksessa Vivamossa. Se on toiminut vuodesta 2004 lähtien. Teatterin taiteellisena johtajana ja käsikirjoittajana toimii Anna-Mari Kaskinen, joka on ollut mukana Vivamon Raamattukylän perustamisesta lähtien. ==Lähteet== == Aiheesta muualla == * Vivamon loma- ja kurssikeskus Luokka:Viidesläisyys‎ Luokka:Lohjan rakennukset ja rakennelmat
Opera Mobile

Opera Mobile on Opera Softwaren kehittämä verkkoselain älypuhelimille ja kämmentietokoneille. Selaimen ensimmäinen versio julkaistiin jo vuonna 2000 ja tällä hetkellä selain on saatavilla Windows Mobilelle, Androidille, Symbian/S60-laitteille ja Maemolle. Opera Mobile käyttää Operan omaa Presto- selainmoottoria. Operalla on myös Opera Mini -selain, joka on Java-pohjainen, kevympi versio Opera Mobilesta, mutta sisältää kuitenkin lähes samat ominaisuudet kuin isoveljensä. ==Ominaisuudet== Opera Mobile sisältää Opera Ministä tutun turbo-toiminnon, joka kierrättää ladattavan aineiston Operan omien palvelimien kautta, jolloin ladattavan datan määrässä säästetään jopa 80 %. Tämä asetus ei ole kuitenkaan oletuksena päällä. Selaimesta löytyvät myös dynaaminen tekstin skaalaus leveyssuunnassa joka toimii myös zoomaustoiminnon yhteydessä, taustalla latautuvat välilehdet, ponnahdusikkunoiden esto, salasanojen hallinta, kirjanmerkit, sivuhistoria, kopio ja liitä -toiminto ja osoitteen automaattisen täydentäminen. ==Katso myös== *Opera Mini ==Lähteet== ==Aiheesta muualla== *Opera Mobile *Opera Mini vs Mobile vertailutaulukko Luokka:Opera Luokka:Maemo-sovellukset Luokka:Android-sovellukset Luokka:Symbian-sovellukset Luokka:Windows Mobile -sovellukset de:Opera#Opera Mobile it:Opera (browser)#Opera Mobile ro:Opera (navigator web)#Opera Mobile pentru dispozitive mobile
Ağdamin piirikunta

Ağdamin piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1094 neliökilometriä. Asukkaita on virallisen tilaston mukaan 177 600 henkeä (vuonna 2010). Ağdamin piiri sijaitsee Azerbaidžan lounaisosassa Vuoristo-Karabahin itäpuolella. Maan virallisen hallinnollisen jaon mukaan se rajoittuu pohjoisessa Tərtərin ja Bərdən, idässä Ağcabədin, etelässä Xocavəndin sekä lännessä Xocalın ja Kəlbəcərin piireihin. Armenialaiset joukot miehittivät kolme neljäsosaa piirin alueesta Vuoristo- Karabahin sodassa vuonna 1993. Kansainvälisesti tunnustamattoman Vuoristo- Karabahin tasavallan hallussaan pitämällä alueella sijaitsi muun muassa piirin virallinen keskus Ağdam. Azerbaidžanin hallitsemalla alueella oli 14 maalaiskuntaa. Väliaikaisena hallinnollisena keskuksena toimii Quzanlın taajama. Ağdam luovutettiin takaisin Azerbaidžanille vuoden 2020 sodan jälkeen 20. marraskuuta. Seudun pääelinkeinoja ovat maanviljely ja karjanhoito. Lisäksi on pienimuotoista elintarvike- ja jalostusteollisuutta. ==Lähteet== ==Aiheesta muualla== * Ağdamin piirin sivusto * Azerbaidjan: Territorial and administrative units , , *
Poika nimeltä Iines

Poika nimeltä Iines on Tuija Lehtisen 2000 julkaistu nuortenromaani. Teoksen kustansi Otava. Kirjan tapahtumat ovat osa Lehtisen luomaa universumia, ja kirjan päähenkilö Iiro Nestori Hurtta, tuttavallisemmin Iines, esiintyy sivuhahmona muissa Lehtisen kirjoissa. Poika nimeltä Iines kertoo Iineksen poikuudenmenetyksen tavoittelusta, ja Big Cityn viereisen maalaiskunnan elämästä. Luokka:Tuija Lehtisen teokset Luokka:Suomalaiset nuortenkirjat Luokka:Vuoden 2000 kirjat
Aatto Hukkanen

Aatto Hukkanen (1918–1988) oli suomalainen taidemaalari, joka vaikutti Oulun seudulla. Hänet tunnetaan erityisesti maalauksista, joita hän teki kaupungin kauniista naisista. Ennen taiteilijaksi ryhtymistään Hukkanen työskenteli muun muassa sotilaana, laivurina, talonmiehenä, opettajana ja kirvesmiehenä. Hän aloitti taiteilijanuransa suhteellisen myöhään. Taiteilijana itseoppinut Hukkanen ihaili erityisesti Paul Gauguinia. Hän opiskeli piirtämistä Oulun työväenopistossa, maalausta Paavo Leinosen ohjauksessa ja grafiikkaa Olli Seppäsen johdolla. Eeli Aallon mukaan Hukkanen kutsui itseään Kapina- Hukkaseksi, koska kapinoi sovinnaisia käsityksiä vastaan, Susi-Hukkaseksi, koska hän saattoi olla hankala, ja Oulun suurimmaksi tyttökauppiaaksi, koska maalasi tyttöjen kuvia ja myi niitä. Hukkanen kapinoi kaupungin virallista taidepolitiikkaa vastaan. Hän keräsi ympärilleen itseoppineiden taiteilijoiden ryhmän, joka tunnettiin vuodesta 1962 alkaen nimellä Joulukuun ryhmä. Ryhmä järjesti runsaasti näyttelyitä, ja sen toiminta jatkui vuoteen 1968 saakka. Eeli Aalto teki Hukkasesta televisioelokuvan Tyttökauppias vuonna 1974. ==Lähteet== ==Kirjallisuutta== * ==Aiheesta muualla== *Ylen Elävä arkisto: Tyttökauppias * Luokka:Suomalaiset taidemaalarit Luokka:Joulukuun ryhmä Luokka:Vuonna 1918 syntyneet Luokka:Vuonna 1988 kuolleet
Vargas

Vargas voi tarkoittaa seuraavia: == Paikkoja == * Vargas, Venezuelan osavaltio * Estádio Presidente Vargas, stadion Campina Grandessa Brasiliassa. == Henkilöitä == * Alberto Vargas (1896–1982), yhdysvaltalainen kuvittaja * Alzira Vargas (1914–1992), brasilialainen poliitikko, Getúlio Vargasin tytär * Andrea Vargas (s. 1996), costaricalainen pika-aitajuoksija * António Pinho Vargas (s. 1951), portugalilainen muusikko * Bárbaro el Urbano Vargas (s. 1987 tai 1988), kuubalainen rap-artisti * Camilo Vargas (s. 1989), kolumbialainen jalkapallomaalivahti * Chavela Vargas (1919–2012), costaricalainen laulaja * Daniele Vargas (1922–1992), italialainen elokuvanäyttelijä * Eduardo Vargas (s. 1989), chileläinen jalkapalloilija * Fernando Vargas (s. 1977), meksikolais-yhdysvaltalainen nyrkkeilijä * Fred Vargas (s. 1957), ranskalainen rikoskirjailija ja tutkija. * Getúlio Vargas (1882–1954), Brasilian presidentti * Guillermo Vargas (s. 1975), puertoricolainen taiteilija * Héctor Eduardo Vargas Bastidas (1951–2022), chileläinen katolinen piispa * Jorge Bernal Vargas (1929–2023), meksikolainen katolinen piispa * Jorgito Vargas Jr (s. 1977), kanadalainen näyttelijä * José Vicente Huertas Vargas (1940–2023), kolumbialainen katolinen piispa * Juan Vargas Aruquipa (s. 1947), bolivialainen katolinen piispa * Juan Manuel Vargas (s. 1983), perulainen jalkapalloilija * Mario Vargas Llosa (s. 1936), perulainen kirjailija ja poliitikko, Nobelin kirjallisuuspalkinnon saaja * Rey Vargas (s. 1990), meksikolainen nyrkkeilijä * Rita Vargas (s. 1981), portugalilainen taiteilija ja taideopettaja * Rubén Vargas (s. 1998), sveitsiläinen jalkapalloilija * Ulises Aurelio Casiano Vargas (1933–2018), puertoricolainen roomalaiskatolinen piispa * Valentina Vargas (s. 1964), chileläis-ranskalainen näyttelijä * Virgilio Barco Vargas (1921–1997), Kolumbian presidentti 1986–1990.
Lojeu

Lojeu () eli Lojev () on pieni 7 022 asukkaan kaupunkimainen taajama ja samannimisen 14 346 asukkaan maaseutuvaltaisen piirin keskus Homelin alueen eteläosissa Valko-Venäjän ja Ukrainan rajalla. Homelista etelälounaaseen sijaitseva Lojeun keskustaajama syntyi aikanaan hallintopiirin läpi laskevan Dneprin ja sen Homelista saapuvan sivuhaaran Sožin risteyskohtaan Dneprin länsirannalle. Nykyään Sož ja Dnepr muodostavat hallintopiirin kohdalla valtionrajan Ukrainaan päin. == Lähteet == == Aiheesta muualla == *Lyhyt kuvaus keskustaajamasta (BYcity.org) *ЛОЕВ - Lyhyesti kaupungista ja keskustan kartta (dorogiby.info) *Lojev (goldring.gomel-region.by) *Keskustan kartta (BYcity.org) *WikiMapia karttalinkki kaupunkimaiseen taajamaan, kohteiden selitykset pääosin tai *Neuvostoliiton aikaista topografikarttaa alueesta Luokka:Valko-Venäjän kaupunkityyppiset taajamat Luokka:Homelin alue
Mesto

Mesto (oikealta nimeltään Melle Stomp, s. 30. syyskuuta 1999) on hollantilainen elektronisen musiikin tuottaja, remixaaja ja DJ. Mesto sai suosiota tehdessään kappaleen "WIEE" Martin Garrixin kanssa vuonna 2016. ==Elämä ja ura== ===Lapsuus/nuoruus=== Melle Stomp syntyi 30. syyskuuta 1999 Alankomaissa. Hän alkoi soittaa viulua 6-vuotiaana. Hän vaihtoi rumpuihin 11-vuotiaana ja alkoi kiinnostua musiikinteosta. Stomp kiinnostui deep housesta ja future housesta kuultuaan Oliver Heldensin kappaleen "Gecko". Hän alkoi tehdä deep housea 14-vuotiaana mutta siirtyi myöhemmin tekemään future housea. ==Diskografia== ===Singlet=== * 2014: "Go!" (with Alex Ranzino) * 2015: "New York" * 2015: "Tokyo" * 2015: "Rio" * 2015: "Tetris (Truffle Butter Mashup)" * 2015: "Bouncybob" (Martin Garrix featuring Justin Mylo and Mesto) * 2016: "WIEE" (with Martin Garrix) *2017: "Chatterbox" (with Fox Stevenson) [Spinnin' Records] * 2017: "Step Up Your Game" [Spinnin' Premium] [Stmpd Rcrds] * 2017: "Bruh" (with Curbi) [Musical Freedom] * 2017: "Chances" (featuring Brielle Von Hugel) [Spinnin' Records] * 2018: "Coming Home" (with Tiësto) [Musical Freedom] * 2018: "Save Me" (with Jay Hardway) [Spinnin' Records] * 2018: "Give Me Love" [Musical Freedom] * 2018: "Missing You" [Spinnin' Records] * 2018: "Wait Another Day" (with Mike Williams) * 2019: "Leyla" [Spinnin' Records] ===Remixit=== * 2014: Magic! - "Rude" (Mesto and Benfield Remix) * 2014: Ummet Ozcan - "Raise Your Hands" (Mike Williams and Mesto Future Bootleg) [Spinnin' Records] * 2015: Major Lazer and DJ Snake featuring MØ - "Lean On" (Mesto Future Bootleg) [Mad Decent] * 2015: Showtek featuring Vassy - "Satisfied" (Mesto Future Bootleg) [Skink] * 2016: G-Eazy and Bebe Rexha - "Me, Myself & I" (Mesto Remix) [RCA Records] * 2016: Armin van Buuren featuring Mr. Probz - "Another You" (Mesto Bootleg) [Armada Music] * 2016: Ill Phil - "We're Guna Fight Em Off" (Mesto Remix) [Free Download] * 2016: Florian Picasso - "Final Call" (Mesto and Justin Mylo Remix) [Protocol Recordings] * 2016: NERVO and Askery featuring Brielle Von Hugel - "Alone" (Mesto Remix) [Spinnin' Records] * 2017: DVBBS and CMC$ featuring Gia Koka - "Not Going Home" (Mesto Remix) * 2017: David Guetta and Afrojack featuring Charli XCX and French Montana - "Dirty Sexy Money" (Mesto Remix) [What A Music] * 2018: Sam Feldt and Girls Love DJs featuring Joe Cleere - "Just Dropped In (My Condition)" (Mesto Remix) [Spinnin' Remixes] * 2018: The Chainsmokers - "You Owe Me" (Mesto Remix) [Disruptor, Columbia] * 2018: Kungs and StarGate - "Be Right Here" (featuring GOLDN) (Mesto Remix) [Universal Music Division Barclay] Luokka:Alankomaalaiset DJ:t Luokka:Vuonna 1999 syntyneet Luokka:Elävät henkilöt
Cristo Satánico

__NOTOC__ Cristo Satánico on yhdysvaltalaisen death metal -yhtye Asesinon toinen studioalbumi, joka julkaistiin vuonna 2006. == Kappaleet == Kaikki sanat kirjoittanut Maldito X. # # # # # # # # # # # # # # # == Kokoonpano == * Maldito X (Tony Campos) – basso, laulu * Asesino (Dino Cazares) – kitarat * Sadístico (Emilio Márquez) – rummut == Arvostelut == * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Asesinon albumit Luokka:Vuoden 2006 albumit
Corridos de Muerte

__NOTOC__ Corridos de Muerte on yhdysvaltalaisen death metal -yhtye Asesinon ensimmäinen studioalbumi, joka julkaistiin vuonna 2002. == Kappaleet == # # # # # # # # # # # # # == Kokoonpano == * Asesino (Dino Cazares) – kitara * Maldito X (Tony Campos) – laulu, bassokitara * Greñudo (Raymond Herrera) – rummut == Aiheesta muualla == * * Luokka:Vuoden 2002 esikoisalbumit Luokka:Asesinon albumit
Urquhartin linna

Urquhartin linna () on linna Skotlannissa Loch Ness-järven rannalla. Linna on nykyään raunioina, mutta se oli keskiaikaisen Skotlannin yksi vahvimpia linnoja. Suurin osa Loch Nessin hirviötä koskevista havainnoista tehdään tämän linnan lähistöllä. ==Historia== Linnan tarkkaa rakennusvuotta ei tiedetä, mutta linna on sijainnut alueella ainakin 1200-luvulta saakka. Alue annettiin Durward-suvulle 1229 ja he luultavasti rakensivat linnan. Linna oli ainakin olemassa 1296 kun Englannin Edvard I valloitti Urquhartin linnan. Se siirtyi englantilaisilta skoteille ja takaisin. Vuonna 1306 Robert Bruce hallitsi linnaa tullessaan Skotlannin kuninkaaksi. Linna oli miehitetty viimeksi vuonna 1689 ja sen porttihuone räjäytettiin sotilaskäytön estämiseksi vuonna 1692. == Lähteet == Luokka:Ylämaan linnat
Kuningas Lear (ooppera)

Kuningas Lear, op. 75 on Aulis Sallisen säveltämä ooppera, joka sai ensi- iltansa Suomen Kansallisoopperassa 15. syyskuuta 2000. Oopperan libretto perustuu Matti Rossin suomentamaan William Shakespearen Kuningas Lear -näytelmään. Oopperan kantaesityksen ohjasi Kari Heiskanen ja musiikinjohtajana toimi Okko Kamu. Pääosissa olivat Matti Salminen, Lilli Paasikivi, Taina Piira, Kirsi Tiihonen, Jorma Hynninen, Sauli Tiilikainen, Jorma Silvasti, Aki Alamikkotervo, Hannu Forsberg, Petri Lindroos ja Kai Pitkänen. Sallisen Kuningas Lear herätti kansainvälistä kiinnostusta laajalti ja sai pääosin positiivisia arvosteluita. Suomen ohella oopperaa on esitetty muun muassa Saksassa. == Lähteet == Luokka:Aulis Sallisen teokset Luokka:Suomenkieliset oopperat
Genomiikka

Genomiikka viittaa perinnöllisyystieteen haaraan, joka tutkii eliöiden genomeja. Yhdysvaltain ympäristönsuojeluviraston mukaan ”termi ’genomiikka’ kattaa laajemmalti tieteelliseen tutkimukseen liittyviä tekniikoita kuin genomiikan alkuperäisessä määritelmässä. Genomi on summa kaikkien yksilön organismin geeneistä. Siis, genomiikka kattaa kaikkien solun tai kudoksen geenien tutkimuksen DNA:n (genotyyppi), mRNA:n (transkriptomi) tai proteiinin (proteomi) tasolla.” Genomiikka sai alkunsa Frederick Sangerin sekvensoitua viruksen ja mitokondrion täydellinen genomin. Hänen ryhmänsä kehitti menetelmiä sekvensointiin, genomin kartoitukseen, tiedon tallentamiseen ja bioinformatiikan analyyseihin 1970-1980-luvuilla. == Aiheesta muualla == *Tieteen termipankki: Genomiikka *World Health Organization (WHO): Genomics *Genomics.org: Genomics *
JEF United Ichihara Chiba

JEF United Ichihara Chiba () on jalkapalloseura Chiban kaupungista Japanista. Joukkue pelaa J. Leaguen 2. divisioonassa, maan toiseksi korkeimmalla sarjatasolla. Se on voittanut Japanin mestaruuden kahdesti ja Keisarin cupin neljästi. Aasian seuramestaruusturnauksen seura voitti vuonna 1987. == Saavutukset == * Aasian seuramestaruusturnauksen voittaja 1987 * Japanin mestari 1976 ja 1985 ** hopeaa 1967 ** pronssia 2001 ja 2003 * Keisarin cupin voittaja 1960, 1961, 1964 ja 1976 ** hopeaa 1962 ja 1984 * Japanin liigacupin voittaja 1977, 1982, 1986–1987, 2005 ja 2006 ** hopeaa 1998 * Japanin supercupin voittaja 1977 ==Entisiä pelaajia== * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * Satoshi Yamaguchi * * * * * * * * * * * * * * * * * * * * * * * * * == Aiheesta muualla == * Seuran kotisivut Luokka:Japanilaiset jalkapalloseurat Luokka:Vuonna 1946 perustetut urheiluseurat Luokka:Chiba
David Dvořáček

David Dvořáček (s. 4. kesäkuuta 1992) on tšekkiläinen jääkiekkoilija, pelipaikaltaan laitahyökkääjä. Hän edustaa 1. česká hokejová ligassa pelaavaa LHK Jestřábi Prostějovia. Dvořáček on kotimaansa seuran Sparta Prahan kasvatti. Hän pelasi seuran alle 18-vuotiaiden joukkueessa vuosina 2007–2010. Viimeisellä vuodella hän pelasi myös 20-vuotiaiden joukkueessa. Elokuussa 2010 Dvořáček siirtyi Sparta Prahasta Tapparaan. Hän pelasi kauden Jääkiekon SM- liigakausi 2010–2011 pääasiassa A-nuorissa, joissa hän teki 42 ottelussa tehot 14+12=26. Hän debytoi SM-liigassa maaliskuussa 2011 ottelussa Pelicansia vastaan. Dvořáček pelasi alle 18-vuotiaiden MM-kilpailuissa vuonna 2010. ==Lähteet== Luokka:Tšekkiläiset jääkiekkoilijat Luokka:Vuonna 1992 syntyneet Luokka:Elävät henkilöt
Shonan Bellmare

Shonan Bellmare () on jalkapalloseura Hiratsukan kaupungista Japanista. Joukkue pelaa J. Leaguen 2. divisioonassa, maan toiseksi korkeimmalla sarjatasolla. Se on voittanut Japanin mestaruuden kolmesti ja Keisarin cupin kolmesti. Aasian cup-voittajien cupin seura voitti vuonna 1996. == Saavutukset == * Aasian cup-voittajien cupin voittaja 1996 * Japanin mestari 1977, 1979 ja 1981 ** hopeaa 1980 * Keisarin cupin voittaja 1977, 1979, 1994 ** hopeaa 1975, 1982, 1985 ja 1988 * Japanin liigacupin voittaja 1973 ==Entisiä pelaajia== * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * == Aiheesta muualla == * Seuran kotisivut Luokka:Japanilaiset jalkapalloseurat Luokka:Vuonna 1968 perustetut urheiluseurat Luokka:Kanagawan prefektuuri